Koncertzāle "Latvija"

Koncertzāle "Latvija" ir koncertzāle Latvijā, Ventspilī. Koncertzāle tika atklāta 2019. gada 25. jūlijā. Tās Lielajā zālē ir 578 skatītāju vietas. Koncertzālē atrodas manuālas akustiskas koncertērģeles un pasaulē lielākās vertikālās koncertklavieres.

Koncertzāles arhitekti ir Deivids Kuks arhitektu birojs “haascookzemmrich STUDIO2050” no Vācijas un Māris Malahovskis. 

Vienlaikus ar koncertzāles ēkas būvniecību notikusi arī Lielā laukuma pārbūve. Laukuma mākslīgais reljefs turpina būvapjoma ekspresīvās formas. Laukuma akcents — strūklaka "Fregate Valzivs". Tā ir 1644. gadā Ventspilī būvētā hercoga Jēkaba flotes kuģa "Wallfisch" interpretācija ar daudzveidīgu ūdens strūklu tehnoloģiju programmu un LED izgaismojumu. Strūklakas un laukuma plānojuma autori — Deivids Kuks, ģenerālprojektētājs — SIA “Arhitekta J. Pogas birojs”.

Koncertzāles ēkā atrodas arī Ventspils mūzikas skola.

 Atsauces 

 Ārējās saites 
 Koncertzāles oficiālā mājlapa

Kategorija:Celtnes un būves Ventspilī
Kategorija:Kultūras būves Latvijā